Efter måneders nervekrig er regeringen nu klar til at bøje sig i beslutningen om at placere den nye politiskole i Herning - men fastholder, at der uanset placering stadig skal være tale om nybyggeri:

- Vi synes, at skolen skal ligge i Herning, men hvis det er en sten på vejen for, at vi kan få en nybygget skole, som vi mener er det bedste for politiet, så må vi jo opgive det krav, siger justitsminister Søren Pape Poulsen (K).

Læs også : Ønske: Jysk politiskole skal bygges i Herning af sikkerhedsmæssige grunde

Balladen om den kommende politiskole i Vestdanmark tog for alvor fart, da den daværende justitsminister Søren Pind (V) i november sidste år meldte ud, at Venstre-regeringen havde besluttet at placere den nye politiskole i Herning.

Og at der skulle være tale om et nybyggeri. Det fik dengang Hernings Venstre-borgmester Lars Kraup til at juble:

- Jeg er selvfølgelig enormt glad og tilfreds og lettet. Det er efterhånden to års arbejde, der har været med at få flyttet skolen ud i det jyske, sagde han.

DF og S siger nej til nybyggeri

Herning-borgmesteren jublede dog ifølge Socialdemokratiet og Dansk Folkeparti for tidligt.

Tilbage står et indtryk af, at processen blot var et stort skuespil, der skulle dække over en politisk studehandel Trine bramsen (S)

Partierne så nemlig ingen grund til at bygge nye lokaler til skolen i Vestdanmark, når en lang række kommuner allerede havde budt ind med eksisterende bygninger:

- Det, vi fokuserer på, er jo, om vi kan komme hurtigere i gang, hvis vi vælger noget eksisterende byggeri, lød det fra Dansk Folkepartis Partileder Kristian Thulesen Dahl.

Og da den nye trekløverregering - nu med den konservative justitsminister Søren Pape Poulsen i spidsen - i begyndelsen af december på et forhandlingsmøde alligevel forsøgte at trumfe igennem, at der skulle findes ekstra midler til en nybygget politiskole i Herning, var meldingen stadig den samme fra de to partier:

Læs også : V-borgmestre stiller sig bag S og DF i strid om politiskole

- Der kom ikke noget frem i dag, der entydigt slår fast, at det er nødvendigt med nybyggeri for at kunne uddanne dygtige betjente, lød det fra retsordfører Trine Bramsen (S).

Udover Socialdemokratiet og Dansk folkeparti er det de tre regeringspartier, der er med i aftalen om en ny politiskole i Vestdanmark.

Vennetjenester og politi-anbefaling om nybyg

Allerede få dage inden offentliggørelsen af regeringens beslutning om at placere den nye politiskole i Herning anbefalede Rigspolitiet, at den nye politiskole skulle etableres som et nybyggeri.

Problemet her har jo været processen. Det har været en lang, lang proces. Nu er jeg justitsminister, og nu skal den her lukkes, og vi skal videre Søren Pape Poulsen (K)

I en rapport fra Rigspolitiet bliver det slået fast, at etableringstiden for et nybyggeri ikke er længere end tiden for om- eller tilbygning til en eksisterende ejendom, og at uanset hvilken model, der vælges, vil politiskolen tidligst stå klar i løbet 2019.

Hernings borgmester, Lars Krarup (V), meddelte efterfølgende, at Herning kunne have en nybygget skole parat i løbet af 22 måneder.

Fire dage senere kom regeringens beslutning om at placere politiskolen i Herning. Og netop placeringen har i det langstrakte forløb skabt mistanke om en vennetjeneste mellem statsminister Lars Løkke Rasmussen (V) og Hernings borgmester, Lars Krarup, der stillede sig på Løkkes side under formandsopgøret i forsommeren 2014.

Læs også : Regeringen kan alligevel ikke love Herning en ny politiskole

- Tilbage står et indtryk af, at processen blot var et stort skuespil, der skulle dække over en politisk studehandel, skrev Trine Bramsen i et blogindlæg i november:

- Hvorfor er regeringen så ivrig efter at bygge nyt i stedet for at bruge eksisterende bygninger? Er det et politisk ønske, eller handler det om vennetjenester, lød det fra socialdemokraten,

Det afviste Lars Krarup dog siden noget så eftertrykkeligt til TV2:

- Det er jo ikke nogen bananrepublik, vi lever i. Det er hverken Congo eller Uganda. Vi har brugt efterhånden to års arbejde på at få den her placering landet.

Læs også : S og DF: Ny politiskole ender ikke med sikkerhed i Herning

Nu indkalder justitsministeren til nye forhandlingsmøder med aftalepartierne på mandag, hvor han håber, at opgivelsen af Herning som placering kan gyde olie på vandene: